open-index/open-wikipedia-markdown huggingface dataset:
Enci

**Enci** (pašnosaukums: *эньчо, могади, пэбай,*) ir Krievijas Federācijas Galējos Ziemeļos mītoša samodiešu tauta. Apdzīvo Jeņisejas lejteci Krasnojarskas novada ziemeļos. 2002. gada Krievijas tautskaitē par enciem sevi atzina 237 cilvēki.

## Etnonīms
Līdz 20. gadsimta sākumam encus dēvēja par Jeņisejas samojediem. Etnonīmu «enci» 1930. gados piedāvāja krievu etnogrāfs Georgijs Prokofjevs, to atvasinot no encu valodas *эннэчэ* — ‘cilvēks’, ‘vīrietis’, bet pieņemts šis etnonīms tika 1980. gados, kad encus sāka uzskaitīt atsevišķi no ņenciem un nganasaniem. Tundras enci sevi dēvē «somatu» (*сомату*) pēc Soetu dzimtas nosaukuma, bet meža enci — «pebaji» (*пэ-бай* — ‘meža baji’) pēc Baju dzimtas nosaukuma.

## Vēsture
Encu priekšteči ieceļojuši Jeņisejas lejtecē 9.—13. gadsimtā no Dienvidsibīrijas, asimilējot aborigēnās ciltis. Līdz 17. gadsimta sākumam encu apdzīvotās zemes pletās no Tazas vidusteces un lejteces rietumos līdz Jeņisejas labajam krastam austrumos un Ņižņaja Tunguskai dienvidos. Ap to laiku jau bija izveidojies encu dalījums divās grupās — tundras encos, kuru galvenā nodarbošanās bija briežkopība, un meža encos, kuri galvenokārt nodarbojās ar medībām un zveju. 17. gadsimtā encu teritorija sāka sarukt, no dienvidiem tajā ienākot seļkupiem, bet no rietumiem — ņenciem. Lielākās izmaiņas skāra meža encus, kas tika atspiesti uz ziemeļiem līdz mūsdienu Dudinkai. Jeņisejas kreisajā krastā encus gandrīz pilnībā asimilēja ņenci. Mūsdienu encu etniskā teritorija nostabilizējās 19. gadsimta vidū.

Tundras encus (2/3 no encu kopskaita) agrāk dēvēja gan par Mangazejas samojediem (sākotnēji jasaku maksāja Mangazejā), gan Hantaikas samojediem (vēlāk jasaku maksāja ziemošanas vietā pie Hantaikas ezera). Vasarās tie klejoja tundrā starp Jeņiseju un Puru, bet ziemas laikā apmetās mežatundrā starp Mazo Hetu un Pjasinas ezeru.

Meža encus dēvēja sākotnēji par Turuhanskas samojediem (jasaku maksāja Turuhanskā), bet vēlāk — Karasinas samojediem — jasaku tie maksāja Karasinas ziemošanas vietā. Klejoja meža zonā starp Dudinku un Igarku

## Apdzīvotības areāls
Mūsdienās enci mīt galvenokārt divos ciematos Jeņisejas labajā krastā. Tundras enci dzīvo galvenokārt Voroncovas ciematā Jeņisejas grīvā, bet meža enci — 350 km uz dienvidiem Potapovas ciematā. Abi ciemati ir daudznacionāli un nevienā no tiem enci nav dominējoši. Neliels skaits encu dzīvo Dudinkas apkārtē, Ustjavamā un citur Taimiras rajonā.

## Valoda
Līdz 20. gadsimtam encu valoda tika klasificēta kā ņencu valodas dialekts. 1959. un 1979. gada tautskaitēs encus neuzskaitīja kā atsevišķu tautu, bet pieskaitīja ņenciem vai nganasaniem. Encu valodas alfabēts tika izstrādāts tikai 1986. gadā uz meža encu dialekta pamata. Šo alfabētu izmanto publikācijām encu valodā avīzē *Taimir* un folkloras tekstiem.

Encu valodu prot ap 50% encu, galvenokārt vecāki par 40 gadiem. Galvenā saziņas valoda ir krievu valoda, daļa encu pārgājuši uz ņencu vai nganasanu valodu.

## Atsauces

## Ārējās saites
Maikls Epteds

**Maikls Deivids Epteds** (; dzimis , miris ) bija angļu kinorežisors, producents, scenārists un aktieris. Viens no savas paaudzes ražīgākajiem angļu kinorežisoriem. Pazīstams kā režisors dokumentālo filmu ciklam *[[Up (filmu cikls)|Up]]* (1964 –2019), Džeimsa Bonda filmai "Ar pasauli nepietiek" (*The World Is Not Enough*, 1999) un ASV filmai *[[Coal Miner's Daughter]]* (1980); pēdējā filma tika nominēta septiņām Kinoakadēmijas balvām, tostarp nominācijā "Labākā filma". Vēl viņš ir režisējis filmu "Nella" (*Nell*, 1994), kas saņēma trīs Zelta globusa balvas nominācijas un vienu Kinoakadēmijas balvas nomināciju, kā arī pozitīvu kritiku saņēmušās filmas "Gorillas miglā" (*Gorillas in the Mist*, 1988) un *[[Enigma (filma)|Enigma]]* (2001).

 Epteds tika ievēlēts par Amerikas režisoru ģildes prezidentu, šo amatu viņš ieņēma līdz 2009. gadam.

Epteds režisējis filmu *[[Amazing Grace (2006. gada filma)|Amazing Grace]]*, kuras pirmizrāde noslēdza 2006. gada Toronto Starptautisko kinofestivālu. 2008. gadā apbalvots ar Svētā Miķeļa un Svētā Jura ordeni.

Epteda pēdējā filma, trilleris "Slepenā aģente", iznāca 2017. gadā.

## Atsauces

## Ārējās saites
Baltija (mītiska sala)

**Baltija sala** () ir sengrieķu mitoloģijā sastopams apzīmējums lielai salai Eiropas ziemeļos. Plīnijs Vecākais 1. gadsimtā rakstīja, ka tā atrodas trīs dienu jūras brauciena attālumā no Skitijas krasta, kur ik pavasari var savākt pludmales dzintaru.

Ādams no Brēmenes pirmais lietoja nosaukumu *Mare Balticum* (Baltijas jūra) savā 1073.-1076. gada hronikā.

## Atsauces
Sheena

***Sheena***, tāpat zināma kā ***Sheena: Queen of the Jungle***, ir 1984. gada fantāzijas piedzīvojumu filma, kas balstīta uz komiksu *[[Sheena, Queen of the Jungle]]* varones piedzīvojumiem.

*Sheena* ir spriedzes piedzīvojumu filmas un ziepju operas seriālu apvienojums, kas filmēts Kenijā. Tajā stāstīts par Tarzāna sieviešu versiju, kuru izdomātā Āfrikas valstī Tigorā audzinājusi izdomāta Zambouli cilts.

Filmā galvenās lomas atveido Tanja Robertsa, Teds Vass un Trevors Tomass. Filmas režisors ir Džons Gillermins, scenārija autori ir Lorenso Sempls jaunākais un Deivids Ņumens. Sempls un Gillermins iepriekš kopā ir darbojušies pie 1976. gada filmas "Karalis Kongs" (*King Kong*).

Filmu izdeva studija *[[Columbia Pictures]]* un pirmizrāde notika . *Sheena* piedzīvoja finansiālu neveiksmi kinoteātros un tika nominēta Zelta avenes balvai piecās nominācijās: "Sliktākā filma", "Sliktākā aktrise" (Tanja Robertsa), "Sliktākais režisors", "Sliktākais scenārijs" un "Sliktākais skaņu celiņš", tomēr mājas video un DVD tā iemantoja kulta statusu. Kopš tā laika tā tiek uzskatīta par kulta filmu.

## Atsauces

## Ārējās saites
Skats uz slepkavību

**"Skats uz slepkavību"** () ir 1985. gada spiegu filma un četrpadsmitā *[[Eon Productions]]* veidotā Džeimsa Bonda sērijas filma, kā arī septītā un pēdējā filma, kurā Rodžers Mūrs atveido MI6 aģentu Džeimsu Bondu. Lai gan filmas nosaukums ir aizgūts no Iana Fleminga 1960. gada īsā stāsta *From a View to a Kill*, filmai ir pilnīgi oriģināls scenārijs. Filmas sižets stāsta par Bonda cīņu pret Maksu Zorinu, kurš plāno iznīcināt Kalifornijas Silīcija ieleju.

Filmu producēja Alberts Brokkoli un Maikls Vilsons, kurš ir arī filmas scenārija autors kopā ar Ričardu Maibaumu. Šī ir trešā Džimsa Bonda filma, kuru režisējis Džons Glens, un pēdējā filma, kurā Luisa Meksvela atveido Miss Manīpeiju.

Neskatoties uz dažādajām kritiķu atsauksmēm, kurās bieži tika norādīts uz Mūra vecuma ietekmi uz viņa aktierspēli, filma bija komerciāli veiksmīga. Grupas *[[Duran Duran]]* dziesma *A View to a Kill* ieguva labas pozīcijas dažādos dziesmu topos, kļūstot par vienīgo filmas tēmas dziesmu, kas sasniedza pirmo vietu ''Billboard'' Hot 100 un nopelnīja Zelta globusa balvas nomināciju kategorijā "Labākā dziesma". Šajā filmā bija ekrāna debija zviedru aktierim Dolfam Lundgrēnam un īru aktrisei Elisonai Dūdijai.

## Atsauces

## Ārējās saites
Terpjaitumsa

**Jūras hidrometeoroloģiskā krasta stacija «Terpjaitumsa»** () ir slēgta Krievijas polārā meteostacija Arktikā. Izvietojusies Laptevu jūras piekrastē Terpjaitumusas pussalas ziemeļu krastā. Administratīvi ietilpst Sahas Republikas Anabaras ulusā. Stacija izveidota 1954. gadā. Stacijas ēkas sākotnēji atradās 130 m no jūras krasta, bet abrāzijas rezultātā 1990. gados krasta līnija pietuvojās līdz pašām stacijas ēkām. 1997. gadā staciju slēdza.

## Atsauces

## Ārējās saites
* Архив климатических данных. Мыс Терпяй-Тумса, Саха (Якутия) респ., Российская Федерация #21611
* Терпяй-Тумус. Мыс в море Лаптевых и заброшенная метеостанция.
Nacionālais rehabilitācijas centrs "Vaivari"

SIA **Nacionālais rehabilitācijas centrs (NRC) "Vaivari"** ir medicīniskās rehabilitācijas, veselības un sociālās aprūpes, izglītības un zinātnes valsts nozīmes uzņēmums, kas atrodas Asaru prospektā 61, Vaivaros Jūrmalā. 
Rīgas Stradiņa universitātes un Latvijas Sporta pedagoģijas akadēmijas mācību bāze.
Tā struktūrvienības ir Vaivaru Ortozēšanas un protezēšanas centrs, Vaivaru Tehnisko palīglīdzekļu centrs ar filiālēm Kuldīgā un Rēzeknē.

## Vēsture
1970. gados Vaivaros uzsāka būvēt ēku, kas atgādināja piramīdu, ko tautā dēvēja par „Kosmonautu sanatoriju”, jo sākotnēji tā bijusi paredzēta ar kosmosa pētniecību saistīto tehnoloģiju nozares darbinieku atpūtai.
Pēc Latvijas neatkarības atgūšanas 1991. gadā izveidoja Republikas rehabilitācijas centri bērnam ar māti “Vaivari”, reorganizējot Jūrmalas bērnu rehabilitācijas iestādes un pārņemot 1984. gadā būvētās PSRS mašīnbūves rūpnīcas pansionāta “Starts” ēkas.
1993. gadā tam piešķīra Nacionālā rehabilitācijas centra statusu. 

1994. gadā, apvienojot deviņas valsts veselības iestādes, izveidoja vienotu valsts rehabilitācijas centru, bet 1995. gadā to sadalīja patstāvīgos valsts uzņēmumos. 1995. gadā NRC "Vaivari" reģistrēja Uzņēmumu reģistrā.
Sadarbībā ar Latvijas Medicīnas akadēmiju 1994. gadā sāka ārstu rehabilitologu un funkcionālo speciālistu apmācību. 
2009. gadā izveidoja Vaivaru Tehnisko palīglīdzekļu centru. 
2015. gadā izveidoja 6 nodaļas un uzsāka rehabilitācijas programmu attīstīšanu konkrētām patoloģiju grupām.

2022. gada 18. oktobrī par pārkāpumiem un interešu konfliktiem tika atsaukta Anda Nulle - NRC "Vaivari" valdes priekšsēdētāja kopš 2011. gada.

## Atsauces
2021. gada Ventspils domes vēlēšanas

**2021. gada [[Ventspils dome]]s vēlēšanas** notika  2021. gada Latvijas pašvaldību vēlēšanu laikā. Ilggadējais Ventspils domes priekšsēdētājs Aivars Lembergs kandidēja šajās vēlēšanās par spīti pirmās instances tiesas spriedumam, ar kuru viņš ir atzīts par vainīgu virknē noziegumu un ir atkārtoti nonācis apcietinājumā.

## Balsošanas sistēma
Latvijas Republikas pilsētas domes un novada domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.

Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem tad uz saīsinātu laiku — līdz nākamajām noteiktajām pašvaldību vēlēšanām.

Valstspilsētas pašvaldības domē ievēl 13 deputātus, ja iedzīvotāju skaits pilsētā nepārsniedz 50 000.

Tiesības piedalīties Ventspils domes vēlēšanās ir Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Ventspils administratīvajā teritorijā 90 dienas pirms vēlēšanu dienas, vai kuriem Ventspils administratīvajā teritorijā pieder nekustamais īpašums.

## Kandidātu saraksti
No 2021. gada 17. marta līdz 6. aprīlim konkrētos datumos notiek kandidātu sarakstu iesniegšana 5. jūnija Ventspils domes vēlēšanām.

Deputātu kandidātu sarakstus Ventspils domes vēlēšanām var iesniegt reģistrētas politiskās partijas, reģistrētu politisko partiju reģistrētas apvienības, kā arī divas vai vairākas reģistrētas politiskās partijas, kuras nav apvienojušās reģistrētā politisko partiju apvienībā.

Tiesības piedalīties pašvaldību vēlēšanās kā deputātu kandidātiem ir Latvijas vai citu Eiropas Savienības dalībvalstu pilsoņiem, kuri vēlēšanu dienā bija sasnieguši vismaz 18 gadu vecumu un bija reģistrēti Latvijas vēlētāju reģistrā un uz kuriem neattiecās likumā noteiktie kandidēšanas ierobežojumi.

Lai kandidētu Ventspils domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šiem nosacījumiem, — Ventspilī ir jābūt reģistrētai dzīvesvietai bez pārtraukuma pēdējos 10 mēnešus, Ventspilī ir jābūt nostrādājušam kā darba ņēmējam vai pašnodarbinātai personai vismaz pēdējos četrus mēnešus vai Ventspilī ir jāpieder nekustamajam īpašumam.

### Kandidātu saraksti

## Vēlēšanu rezultāti

## Atsauces

## Ārējās saites
* CVK mājaslapa
Ustjoļeņoka

**Ustjoļeņoka** () vai **Istānnāha** () ir ciems Krievijas ziemeļos, Sahas Republikas Bulunas ulusa Tumeti evenku nacionālajā naslegā. Izvietojies Oļeņokas upes labajā krastā 1,5 km no upes deltas.

## Vēsture
Pirmo apdzīvoto vietu mūsdienu ciema vietā 1633. gadā dibināja Toboļskas kazaks Ivans Rebrovs, un ilgu laiku tā bija šīs Arktikas daļas administratīvais centrs. Caur Oļeņokas apmetni organizētas vairākas Ziemeļu Ledus okeāna piekrastes izpētes ekspedīcijas, ciema nomalē apglabāti Lielās Ziemeļu ekspedīcijas laikā bojāgājušais tās vadītājs Vasīlijs Prončiščevs un viņa sieva. Apmetne pastāvējusi līdz 18. gadsimta beigām.

Mūsdienu apdzīvotā vieta dibināta ap 1896. gadu. Lielākā daļa iedzīvotāju evenki, kas nodarbojas ar medībām un zveju. Sociālās infrastruktūras objektu ciemā nav. Kopš 1938. gada darbojas Ustjoļeņokas polārstacija.

## Atsauces

## Ārējās saites
* Усть-Оленёк. Обиталище на краю света.
* ЖУРНАЛ «ВОКРУГ СВЕТА». В ПОИСКАХ КРАСОТЫ
* Необходимо ли создавать вновь поселение Усть-Оленек?
Vāha

**Vāha** () ir Donavas kreisā krasta pieteka Slovākijas rietumu daļā. Garākā Slovākijas upe, kas pilnībā tek valsts teritorijā.

Izteka uz dienvidiem no Tatriem. Augštecē tek uz rietumiem, pamazām veidojot milzīgu loku un no ziemeļiem ietekot Donavā pie Komārno. Lielākās pietekas — Mazā Donava, Nitra. Upes krastos atrodas šādas pilsētas (virzienā no iztekas) — Liptovski Hrādoka, Liptovski Mikulāša, Ružomberoka, Vrūtki, Žilina, Bitča, Považska Bistrica, Pūhova, Ilava, Dubnica pie Vāhas, Nemšova, Trenčīna, Nove Mesto pie Vāhas, Pještjani, Hlohoveca, Seredja, Šaļa, Kolārovo, Komārno.

## Ārējās saites
Kuriona

**Kuriona** (, ) bija sena pilsēta Kipras dienvidu krastā pie mūsdienu Limasolas pilsētas, viena no Kipras 10 seno valstu galvaspilsētām. Mūsedienās atrodas Lielbritānijas Akrotiri un Dekelijas teritorijā.

Pilsēta dibināta 12. gadsimtā pirms mūsu ēras Mikēnu civilizācijas norieta laikā. Pilsēta izvietojās 70 metrus augsta krasta virsotnē. Pilsēta ietilpusi Senās Grieķijas, Romas un Bizantijas sastāvā. Gājusi bojā zemestrīču un arābu iebrukumu rezultātā. Izrakumi no 19. gadsimta pirmās puses. Mūsdienās arheoloģiskais parks.

## Attēlu galerija

Episkopi_01-2017_img01_Kourion.jpg|Kurionas klints ar apbedījumiem
Episkopi_01-2017_img04_Kourion.jpg|Restaurētais teātris
The_Sanctuary_and_Temple_of_Apollo_Hylates_at_Kourion,_Cyprus_(22477698041).jpg|Apolona templis
Kourion10.jpg|Mozaīkas
Episkopi_01-2017_img11_Kourion.jpg


## Ārējās saites
Lielais Belts

**Lielais Belts** () ir jūras šaurums starp Dānijas Langelānas un Fīnes salām rietumos un Lollandi un Zēlandi austrumos, viens no trijiem Dāņu šaurumiem. Kopš 1998. gada šaurumam pāri izbūvēts Lielā Belta tilts. Šaurums ir svarīgs kuģošanas ceļš.

## Ārējās saites
Plūme (uzvārds)

**Plūme** var būt:
* Roberts Plūme (1897—1956) — latviešu sportists, sporta administrators;
* Roberts Plūme (2000) — latviešu kamaniņu braucējs;
* Teodors Plūme (1884—?) — latviešu sabiedrisks darbinieks, politiķis .

## Skatīt arī
* Plūme
Marīns I

**Marīns I** (, dzimis, iespējams, 830. gadā, miris ) bija Romas pāvests no 882. gada decembra līdz 884. gada maijam. Viņš bija pāvesta Jāņa VIII pēctecis. Par diakonu viņu iesvētīja pāvests Nikolajs I.

Sākotnēji Marīns bija Kaeres bīskaps. Par Romas pāvestu viņš kļuva , divas dienas pēc iepriekšējā pāvesta Jāņa VIII nāves. Šajā amatā viņš bija līdz nāvei .

## Ārējās saites
Likums un kārtība

**Likums un kārtība** var būt:

* 1990. gada ASV televīzijas seriāls;
* 2021. gada ASV televīzijas seriāls;
* politiskās partijas Platforma 21 iepriekšējais nosaukums;
* militāra operācija Libānā;
* termins politikā.
Ferdināns Vasero

**Ferdināns Vasero** (; dzimis , miris ) bija franču riteņbraucējs. Startējis 1900. gada vasaras olimpiskajās spēlēs.

1900. gada vasaras olimpiskajās spēlēs viņš startēja divās treka riteņbraukšanas disciplīnās. Labāko rezultātu viņš izcīnīja punktu braucienā, kur izcīnīja 7. vietu. Sprinta braucienā viņš  aizcīnījās līdz pusfinālam, kur savā pusfināla braucienā ieguva otro vietu un turpmāko cīņu neturpināja.

## Atsauces

## Ārējās saites
* Ferdināns Vasero (SOK profils) 
* Ferdināns Vasero (''Olympedia'' profils) 
* Ferdināns Vasero (''Sports Reference'' profils)
Zdeņeks Grigera

**Zdeņeks Grigera** (, dzimis ) ir bijušais Čehijas futbolists, spēlēja aizsarga pozīcijā, pārstāvējis Čehijas futbola izlasi.

Savas karjeras pašā sākumā Grigera spēlēja Čehijas komandās ''Svit Zlín'' un ''Drnovice''. 2003. gadā viņš pievienojās vienam no Čehijas 1. līgas spēcīgākajiem klubiem ''Sparta Prague''. Vēlāk vairākus gadus spēlējis *[[Eredivisie]]* komandā Amsterdamas "''Ajax''", bet 2007. gadā pievienojās Itālijas ''Serie A'' komandai Turīnas "''Juventus''". *Juventus* komandā Grigera kļuva par sākumsastāva spēlētāju. 2011. gadā Grigera pievienojās Anglijas Premjerlīgas komandai ''Fulham'', kur gan savainojuma dēļ nospēlēja tikai piecas spēles. Sezonas beigās Grigera beidza savu karjeru.

Čehijas futbola izlases sastāvā Grigera piedalījās 2004. un 2008. gada Eiropas čempionātā, kā arī 2006. gada FIFA Pasaules kausā.

## Sasniegumi
**Sparta Prague**

* Čehijas 1. līga: 2000–01, 2002–03

**Ajax**

* Eredivisie: 2003–04
* Nīderlandes kauss: 2005–06, 2006–07
* Johan Cruijff Schaal: 2005

## Atsauces

## Ārējās saites
Žezuzs Munkada

thumb|Žezuss Munkada 2001. gadā
**Žezuzs Munkada i Estruga** (, IPA: ) (dzimis Mekinensā, Saragosas provincē, Spānijā 1941. gada 1. decembrī, miris Barselonā 2005. gada 13. jūnijā) bija spāņu rakstnieks katalāņu valodā.

Uzskatīts par vienu no sava laika nozīmīgākajiem katalāņu autoriem, par savu darbu viņš saņēmis vairākas balvas, tostarp Barselonas pilsētas balvu un Nacionālo kritiķu balvu 1989. gadā par romānu "Brauktuve" (*Camí de sirga*), kā arī sv. Jura krustu (*La Creu de Sant Jordi*), kuru viņam 2001. gadā pasniedza Katalonijas valdība. 2004. gadā viņš dažus mēnešus pirms nāves saņēma Aragonas Literatūras balvu.

Žezuzs Munkada ir viens no visplašāk tulkotajiem mūsdienu katalāņu literatūras autoriem. *Camí de sirga* ir tulkots piecpadsmit valodās, tostarp japāņu un vjetnamiešu valodā. Munkada katalāņu valodā tulkojis arī daudzus darbus no spāņu, franču un angļu valodām, ieskaitot tādus autorus kā Gijomu Apolinēru, Aleksandru Dimā, Žilu Vernu un Borisu Viānu.
13. gadsimts p.m.ē.

**13. gadsimts p.m.ē.** bija gadsimts, kas sākās 1300. gadā p.m.ē. un beidzās 1201. gadā p.m.ē.

## Eiropa
* ap 1250. gadu p.m.ē. — Mikēnās uzbūvēja Lauvas vārtus.
* gadsimta beigās Vidusjūras reģiona austrumos sākās dzelzs laikmets.

## Āzija
* 1274. gads p.m.ē. — Tuvajos Austrumos norisinājās Kadešas kauja, kurā senie ēģiptieši uzbruka hetiem.
* 1258. gads p.m.ē. — senie ēģiptieši un heti noslēdza savstarpēju miera līgumu.

## Āfrika
* 1292. gads p.m.ē. — Senajā Ēģiptē beidza valdīt 18. dinastijas faraoni un sāka valdīt 19. dinastija.
* 1279. gads p.m.ē. — Ramzess Lielais kļuva par Ēģiptes faronu.
Marsels Doiss

**Marsels Doiss** () bija franču riteņbraucējs. Startējis 1900. gada vasaras olimpiskajās spēlēs.

Viņš 1900. gada vasaras olimpiskajās spēlēs Parīzē startēja divās treka riteņbraukšanas disciplīnās. Punktu braucienā viņš 10 braucienu rezultātā izcīnīja 2 punktus un kopvērtējumā bija dalītajā 9. vietā. Sprinta braucienā viņš pārvarēja priekšsacīkjšu kārtu un ceturdaļfināla savā braucienā, iegūstot 2. vietu turpmāko cīņu neturpināja.

## Atsauces

## Ārējās saites
* Marsels Doiss (SOK profils) 
* Marsels Doiss (''Olympedia'' profils) 
* Marsels Doiss (''Sports Reference'' profils)
Kristians Fukss

**Kristians Fukss** (, dzimis ) ir Austrijas futbola treneris un bijušais futbolists, spēlēja kreisās malas aizsarga pozīcijā, pārstāvējis Austrijas futbola izlasi. Kopš 2023. gada Fukss ir *[[MLS]]* līgas kluba ''Charlotte FC'' trenera asistents.

Savu profesionālo karjeru Fukss uzsāka Austrijas Bundeslīgas komandā *[[SV Mattersburg]]*. 2008. gadā Fukss pameta Austriju un pievienojās Vācijas komandai *[[VfL Bochum]]*. Pavadījis vienu sezonu īrē ''Mainz 05'' komandā, bet 2011. gadā pārcēlās uz ''Schalke 04''. 2015. gadā Fukss pievienojās Anglijas Premjerlīgas komandai ''Leicester City''. Savā pirmajā sezonā Fukss izcīnīja Anglijas Premjerlīgas čempionu titulu.

Austrijas futbola izlases sastāvā Fukss ir piedalījies 2008. un 2016. gada Eiropas čempionātā. Ilgstoši bijis arī Austrijas izlases kapteinis.

## Sasniegumi
**Schalke**

* DFL-Supercup: 2011

**Leicester City**

* Anglijas Premjerlīga: 2015–16

## Atsauces

## Ārējās saites
Vecgauja

**Vecgauja**  ir Gaujas kreisā krasta atteka Ādažu novadā. 

Grāvjiem, kas piegādā ūdeni Vecgaujai izteka ir pie Ādažu pagasta Eimuriem. Tie tek ziemeļu virzienā, ietekot Vecgaujā. Pati atteika veido loku pulksteņa rādītāja virzienā Carnikavas ciemā. Ietek Gaujā Carnikavas ciema teritorijā augšpus Carnikavas Novadpētniecības centra.

## Atsauces
Veclanga

**Veclanga**, dažkārt saukta **Langa** ir Eimura kanāla labā krasta pieteka Ādažu novadā.

Izteka uz ziemeļiem no Garupes, pie Langas kāpas. Tek dienvidrietumu virzienā. Ietek Eimura kanālā Garciema teritorijā. Veclanga ir Langas senā gultne, kas senatnē tecēja pretējā virzienā un novadīja Ķīšezera ūdeņus uz jūru. Pirms Mīlgrāvja kanāla izrakšanas 13. gadsimtā Langa novadīja Ķīšezera ūdeņus Gaujā, upe ietecēja Gaujā vēl 18. gadsimta beigās. 18. gadsimta beigās Langa lejtecē aizsērēja, un par Ķīšezera vienīgo noteci kļuva Mīlgrāvis. Par Veclangu tiek saukts arī īsais vecupes ziemeļu virzienā tekošais posms no Garciema rietumpuses līdz Eimura kanālam.

## Atsauces
Semjuels Tildens

**Semjuels Džouns Tildens** (; dzimis  Ņūlebanonā, Ņujorkas štatā, ASV, miris  Jonkersā, Ņujorkas štatā) bija amerikāņu jurists un politiķis. Viņš no  līdz  bija Ņujorkas štata gubernators. Tildens bija Demokrātiskās partijas kandidāts 1876. gada ASV prezidenta vēlēšanās. 1876. gada ASV prezidenta vēlēšanās Semjuels Tildens uzvarēja vispārējā balsojumā, bet zaudēja Raterfordam Heizam, kurš ieguva vienu elektora balsi vairāk — 185 pret 184.

## Atsauces

## Ārējās saites
Baltgalvju Upurkalni

**Baltgalvju Upurkalni** ir sena kulta vieta, vietējās nozīmes arheoloģiskais piemineklis Ādažu novada Carnikavas pagasta Kalngales ciemā starp valsts autoceļu P1 (Rīga — Carnikava — Ādaži) un Lakstīgalu un Strazdu ielām. 

Ir nostāsti par šo vietu kā kulta vietu. Pēc neskaidrām ziņām bijuši divi upurkalni, katrs savā Langas upes krastā, tomēr mūsdienās saglabājies tikai viens kalns, kas atrodas upes labajā krastā. Tas ir pāris metrus augsts uzkalns, kas apaudzis retām priedēm. Kalns kādreiz bijis sarakts un izmantots par apkārtējo māju izgāztuvi. Mūsdienās sakopts.

## Ārējās saites
* Baltgalvju Upurkalni portālā senvietas.lv
Mangaļu Eimurs

**Mangaļu Eimurs** ir mākslīga ūdenstece (grāvis), Langas kanāla kreisā krasta pieteka Ādažu novadā starp Carnikavas Eimuriem rietumos un Ādažu Eimuriem austrumos. Tek ziemeļrietumu virzienā. Ietek Langas kanālā uz dienvidaustrumiem no valsts autceļa P1 (Rīga—Carnikava—Ādaži) pārbrauktuves ar dzelzceļa līniju Zemitāni—Skulte.

Eimurs novada ūdeņus no Eimuru–Mangaļu poldera (kādreizējā Eimuru purva), tā gultne atrodas zem jūras līmeņa, bet pats polderis tikai nedaudz virs tā.

## Atsauces
Migels Monteiru

**Luišs Migels Britu Garsija Monteiru** (, dzimis ), zināms arī kā **Migels** (*Miguel*), ir bijušais Portugāles futbolists, spēlēja aizsarga pozīcijā, pārstāvējis Portugāles futbola izlasi.

Savu lielāko daļu karjeras Migels pavadīja Portugāles komandā ''Benfica'' (pieci gadi) un *[[La Liga]]* komandā ''Valencia'' (septiņi gadi).

Portugāles futbola izlases sastāvā Migels ir piedalījies 2004. un 2008. gada Eiropas čempionātā, kā arī 2006. un 2010. gada FIFA Pasaules kausā.

## Sasniegumi
**Benfica**

* Primeira Liga: 2004–05
* Portugāles kauss futbolā: 2003–04

**Valencia**

* Copa del Rey: 2007–08

## Ārējās saites
Ivica Vastičs

**Ivica Vastičs** (, dzimis ) ir Austrijas futbola treneris un bijušais futbolists, spēlējis uzbrucēja pozīcijā, pārstāvējis Austrijas futbola izlasi. Kopš 2024. gada Vastičs ir HNK Šibenik U19 komandas galvenais treneris.

Savas karjeras visveiksmīgākos gadus Vastičs pavadīja S''turm Graz'' komandā, ar kuru viņš divreiz uzvarēja Austrijas Bundeslīgā un ieguva četrus Austrijas kausus. Vēlāk vienu sezonu spēlējis arī Japānā. Pēc sezonas Vastičs gan atgriezās Austrijā un pievienojās ''Austria Wien'' komandai. Savu karjeru noslēdza *[[LASK Linz]]* komandā.

Austrijas futbola izlases sastāvā spēlējis 1998. gada FIFA Pasaules kausā un 2008. gada Eiropas čempionātā.  Euro 2008 spēlē pret Poliju, Vastičs 38 gadu un 257 dienu vecumā guva vārtus, tādējādi kļūstot par vecāko spēlētāju, kas to ir paveicis Eiropas čempionāta vēsturē.

## Sasniegumi

### Spēlētāja karjera
**Sturm Graz**

* Austrijas Bundeslīga: 1997—98, 1998—99
* Austrijas kauss: 1996, 1997, 1999, 2005
* ÖFB-Supercup: 1996, 1998, 1999

**LASK Linz**

* Austrijas Pirmā līga: 2006—07

**Individuālie sasniegumi**

* Austrijas gada labākais futbolists: 1995, 1998, 1999, 2007
* Austrijas Bundeslīgas sezonas labākais vārtu guvējs: 1996, 2000
* Austrijas Pirmās līgas sezonas labākais vārtu guvējs: 2006, 2007

### Trenera karjera
**SV Mattersburg**

* Austrijas Pirmā līga: 2014—15

## Atsauces

## Ārējās saites
Ivans Klasničs

**Ivans Klasničs** (, dzimis ) ir bijušais Horvātijas futbolists, spēlēja uzbrucēja pozīcijā, pārstāvējis Horvātijas futbola izlasi.

Savu karjeru Klasničs sāka Vācijas 2. Bundeslīgas komandā *[[FC St. Pauli]]*. Klasničs palīdzēja komandai 2000–01. gada sezonā iekļūt Vācijas Bundeslīgā. Vēlāk viņš pārcēlās uz ''Werder Bremen''. 2003–04. gada sezonā Klasničs ar Brēmenes komandu uzvarēja Vācijas Bundeslīgā. 2008. gadā Klasničš pievienojās Francijas komandai *[[FC Nantes]]*, kur nospēlēja vienu sezonu līdz pievienojās Anglijas Premjerlīgas komandai ''Bolton Wanderers''. Savu karjeru noslēdza ''Mainz 05''.

2007. gadā Klasničam tika pārstādīta niere.

Horvātijas futbola izlases sastāvā Klasničs ir piedalījies 2004. un 2008. gada Eiropas čempionātā, kā arī 2006. gada FIFA Pasaules kausā.

## Sasniegumi
**FC St. Pauli**

* Vācijas 2. Bundeslīga: 2000–01

**Werder Bremen**

* Vācijas Bundeslīga: 2003–04
* Vācijas kauss: 2003–04
* DFB-Ligapokal: 2006

## Atsauces

## Ārējās saites
Peneroplis planatus

***Peneroplis planatus*** ir bentisku foraminīferu suga peneroplīdu dzimtā. Šo sugu aprakstīja austriešu paleontologi Leopolds Fičtels un Johans fon Molls. *Peneroplis planatus* ir peneroplu ģints tipiskā suga. Suga izplatīta Klusajā un Indijas okeānā, Vidusjūrā, Sarkanajā un Melnajā jūrā, Persijas līcī u.c. *Peneroplis planatus* veido endosimbiozi ar sarkanjām aļģēm (*Porphyridium purpureum*).

## Apraksts
Čaula (kaļķa) saplacināta, virsma klāta ar daudzām vadziņām, kas orientētas perpendikulāri šuvēm. Dīgļkameras apgabals iespiests, bez ornamentējuma. Kameras atšķirīgas, spirāliski involūtas un plakanspirāliskas. Katra nākamā kamera, pieaugot, paplatinās un paliek lielāka. Šuves ir nedaudz iespiestas. Atveri veido nevienmērīgu apaļu caurumu rinda.

## Atsauces
Meandropsinīdas

**Meandropsinīdas** (*Meandropsinidae*) ir izmirušu bentisku foraminiferu dzimta miliolīdu kārtā. Šo dzimtu 1948. gadā aprakstīja angļu pētnieks Frensis Hensons. Ģeohronoloģiski meandropsinīdas ir zināmas no krīta perioda kenomanas laikmeta līdz paleocēna Zēlandes laikmetam.

## Apraksts
Čaula agrīnā stadijā ir planispirāla, bet tālāk augšanas gaitā var attīties, izplesties, iegūt vēdekļveida, cilindrisku, konisku vai diskveidīgu formu. Čaulas ārējo kameru zona ir ar stabiņiem un septulām. Atveri veido poras, sarindotas vienā vai vairākās rindās.

## Sistemātika
Dzimtas dalījums ģintīs:
* Dzimta: **Meandropsinidae** Henson, 1948

:* Ģints: † Alexina Hottinger & Caus, 2009
:* Ģints: † Ayalaina Seiglie, 1961
:* Ģints: † Eofallotia Hottinger & Caus, 2009
:* Ģints: † Fallotia Douvillé, 1902
:* Ģints: † Fascispira A. Silvestri, 1940
:* Ģints: † Hashimotoina Matsumaru, 2017
:* Ģints: † Hottingerina Drobne, 1975
:* Ģints: † Larrazetia Ciry, 1964
:* Ģints: † Meandropsina Munier-Chalmas in Schlumberger, 1898
:* Ģints: † Nummofallotia Barrier & Neumann, 1959
:* Ģints: † Pastrikella Cherchi, Radoičić & Schroeder, 1976
:* Ģints: † Perouvianella G. Bizon, J.J. Bizon, Fourcade & Vachard, 1975
:* Ģints: † Pseudobroeckinella Deloffre & Hamaoui, 1969
:* Ģints: † Raoia Matsumaru & Sarma, 2010
:* Ģints: † Spirapertolina Ciry, 1964

## Atsauces
Prehapidioninīnas

**Prehapidioninīnas** (*Praerhapydionininae*) ir izmirusi bentisku foraminiferu apakšdzimta miliolīdu kārtā. Ģeohronoloģiski prehapidioninīnas ir zināmas no krīta perioda kenomanas laikmeta līdz oligocēnam.

## Apraksts
Čaula planispirāliska, bet augšanas gaitā var attīties un iegūt nūjveidīgu vai vēdekļveidīgu formu. Pieaugušām formām kameras var būt cilindriskas, gredzenveidīgas, vai saplacinātas. Čaulas sieniņas ir no kaļķa (sākotnēji, iespējams, porcelānveidīgas), bez porām. Atvere parasti perforēta, ontoģenēzes laikā var mainīt izvietojumu.

## Sistemātika
Apakšdzimtas dalījums ģintīs:
* Apakšdzimta: † **Praerhapydionininae** Hamaoui & Fourcade, 1973
:* Ģints: † *[[Cycledomia]]* Hamaoui, 1964
:* Ģints: † *[[Edomia]]* Henson, 1948
:* Ģints: † *[[Globoreticulina]]* Rahaghi, 1978
:* Ģints: † *[[Lamarmorella]]* Cherchi & Schroeder, 1975
:* Ģints: † *[[Mandanella]]* Rahaghi, 1983
:* Ģints: † *[[Murgella]]* Sinni, 1965
:* Ģints: † *[[Praerhapydionina]]* Wessem, 1943
:* Ģints: † *[[Praetaberina]]* Consorti, Caus, Frijia & Yazdi-Moghadam, 2015
:* Ģints: † *[[Pseudorhapydionina]]* Castro, 1971
:* Ģints: † *[[Pseudorhipidionina]]* Castro, 1971
:* Ģints: † *[[Scandonea]]* Castro, 1971
:* Ģints: † *[[Taberina]]* Keijzer, 1945
:* Ģints: † *[[Tarburina]]* Schlagintweit, Rashidi & Barani, 2016

(†) - izmirušu organismu grupa.

## Atsauces
Vīnes observatorija

**Vīnes observatorija** () ir 1883. gadā atklāta Vīnes Universitātes astronomiskā observatorija Austrijas galvaspilsētā Vīnē, uz ziemeļrietumiem no pilsētas centra.

Pirmā Vīnes Universitātes observatorija tika uzcelta 1754. gadā uz universitātes jumta. No 1874. līdz 1879. gadam tika uzcelta jauna observatorijas ēka, ko 1883. gadā svinīgi atklāja Francis Jozefs I. Observatorijas galvenajā kupolā tika ievietots 68 centimetru refraktors ar 10,5 metrus fokusattālumu. Tajā brīdī tas bija pasaulē lielākais refraktors.

## Ārējās saites

*
Briseles Brīvā universitāte (nīderlandiešu valoda)

**Briseles Brīvā universitāte** () ir 1970. gadā dibināta universitāte Beļģijas galvaspilsētā Briselē ar mācībām nīderlandiešu valodā. Universitāte radās sadalot pēc valodas principa 1834. gadā dibināto Briseles Brīvo universitāti. Mācības organizētas 8 fakultātēs. Daļā mācību notiek angliski. Universitāte atrodas 4 studentu pilsētiņās dažādās vietās Briseles reģionā.

Bijušo un esošo pasniedzēju un studentu vidū minami matemātiķis Žans Buržē (*Jean Bourgain*), kinorežisors Andrē Delvo (*André Delvaux*), fiziķe un matemātiķe Ingrīda Dobešī (*Ingrid Daubechies*), politiķis Villijs Klāss (*Willy Claes*), .

## Ārējās saites

*
Opertorbitolitīnas

**Opertorbitolitīnas** (*Opertorbitolitinae*) ir izmirusi bentisku foraminīferu apakšdzimta miliolīdu kārtā. Apakšdzimtu 1986. gadā izdalīja amerikāņu mikropaleontologi Alfrēds Lēblihs un Helēna Tappana. Ģeohronoloģiski prehapidioninīnas ir zināmas no paleocēna beigām līdz luteta laikmeta beigām eocēnā.

## Apraksts
Čaula ar nukleokonhu, aiz kura seko cikliskas kameras, kas savukārt dalās sīkākās kamerās, līdzīgi kā soritīnām, bet tikai ar biezām plātnītēm, sakrautām uz čaulas plakanajām vai ieliektajām pusēm. Tās var būt cieši piespiestas, var arī iekļaut sevī stolonu sistēmu vai būt ar stoloniem, kas ved pie nelielām vakuolām vai kamerām.

## Sistemātika
Apakšdzimtas dalījums ģintīs:
:* Apakšdzimta: † *[[Opertorbitolitinae]]* Loeblich & Tappan, 1986

::* Ģints: † *[[Cyclopertorbitolites]]* Özgen Erdem, 2010
::* Ģints: † *[[Opertorbitolites]]* Nuttall, 1925
::* Ģints: † *[[Somalina]]* Silvestri, 1939

(†) - izmirušu organismu grupa.

## Atsauces

## Ārējās saites
Ustjoļeņoka (polārstacija)

**Meteoroloģiskā stacija «Ustjoļeņoka»** () ir Krievijas polārā meteostacija Arktikā. Izvietojusies Ustjoļeņokas ciemā Oļeņokas upes labajā krastā 1 km no upes deltas. Administratīvi ietilpst Sahas Republikas Bulunas ulusā. Stacija izveidota 1938. gadā. Ziemas periodā polārstacijas apkalpe ir vienīgie ciema iedzīvotāji.

## Atsauces

## Ārējās saites
* Усть-Оленёк. Обиталище на краю света.
* Притяжение Арктики — 73 градуса ниже экватора 2014
Maikls Dukakis

**Maikls Stenlijs Dukakis** (; dzimis ) ir amerikāņu politiķis, bijušais Masačūsetsas gubernators, pārstāv Demokrātisko partiju. 1988. gadā bija Demokrātu partijas kandidāts ASV prezidenta amatam (viņa izraudzītais kandidāts viceprezidenta amatam bija Loids Bentsens), taču tajās zaudēja tobrīdējam vicerezidentam Džordžam H. V. Bušam.

## Atsauces

## Ārējās saites
2020. gada Driedaagse Brugge–De Panne

**2020. gada ''Driedaagse Brugge–De Panne*** bija [[šosejas riteņbraukšana]]s viendienas sacensības, kas notika 21. oktobrī. Tā bija 44. reize, kad notikušas *Driedaagse Brugge–De Panne* sacensības un tās bija 21. un sezonas pēdējās sacensības [[2020. gada UCI Pasaules tūre]]s kalendārā.

Kā viena no [[Pavasara klasikas|pavasara klasikām]], *Driedaagse Brugge–De Panne* sākotnēji bija plānota 29. martā, bet [[COVID-19 pandēmija]]s ierobežojumu Beļģijā dēļ sacensības tika atceltas. Tās tika pārplānotas uz 21. oktobri kā daļa no rudens "pavasara klasiku" sezonas, lai arī no tām notika tikai Beļģijā rīkotās sacensības.

Sacensībās uzvarēja ** beļģu sportists [[Īvs Lampārts]].

== Komandas ==
Tā kā šīs bija [[2020. gada UCI Pasaules tūre|UCI Pasaules tūres]] sacensības, visas 19 UCI *WorldTeam'' komandas tika ielūgtas, bet startēja tikai 17 no tām. Papildus tika uzaicināta 8 UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Musala

**Musala** () ir Rilas, Bulgārijas un Balkānu pussalas augstākā virsotne Bulgārijas rietumos, Rilas nacionālais parka teritorijā. Pēc relatīvā augstuma sestais augstākais kalns kontinentālajā Eiropā.

Kalna nosaukums, iespējams, radies no *Mus Allah* (Allaha kalns) un nosaukts laikā, kad Bulgārija ietilpa Osmaņu impērijā, kalna senākais nosaukums - **Tangra**. Pirmais rakstītais avots par uzkāpšanu kalnā saglabājies no 4. gadsimta p.m.ē., jo kalnā esot uzkāpis Maķedonijas Aleksandra tēvs Filips.

## Ārējās saites

* Musala summitpost.org
Upesciema dīķi

**Upesciema zivju dīķi** ir PSRS laikos izveidoti zivju dīķi zivju audzēšanai Ropažu novada Garkalnes pagastā Lielās Juglas labajā krastā pie Upesciema. To ūdens virsmas platība bija vairāk kā 200 ha.

Pēc kolhoza likvidācijas zivju dīķi tika privatizēti, to īpašnieks bija Alberts Krūmiņš, kas darbojies arī politikā, bijis 8. un 9. Saeimas deputāts no partijas Jaunais laiks. Šobrīd daļa Upesciema dīķu tiek izmantoti komercmakšķerēšanai. Liela daļa dīķu jau ir aizbērti un daudzās vietās jau arī apbūvēti ar privātmāju apbūvi. Taču ir arī jauni dīķi. Ja Alberta dīķi un Pētera dīķis ir vecie kolhoza dīķi, tad Kalna Spuļļu dīķi ir izrakti 2000. gadā. Alberta dīķi sastāv no 4 dīķiem un Krievupes ūdenskrātuves, kura tiek izmantota Upesciema dīķu apūdeņošanai. Centrālais Alberta dīķu dīķis ir labiekārtota atpūtas un makšķerēšanas vieta. Pētera dīķis ir 18 ha liels dīķis, kuru iecienījuši sporta makšķernieki. Kalna Spuļļu dīķi ir nelieli, bet zivīm bagāti, labiekārtoti dīķi makšķerēšanai un atpūtai. Gan Alberta, gan Kalna Spuļļu dīķi piedāvā atpūtu pirtīs, namiņos un piknika vietās.

## Atsauces
Hjūberts Hamfrijs

**Hjūberts Horācijs Hamfrijs** (; dzimis , miris ) bija amerikāņu politiķis, bijušais ASV viceprezidents un ASV Senators, pārstāvēja Demokrātisko partiju.

Izglītību ieguvis Minesotas Universitātē un Luiziānas Valsts uiversitātē. 1948. gadā ticis ievēlēts ASV Senātā, kura loceklis bija līdz pat viņa nāvei 1978. gadā. 1964. gadā Lindons B. Džonsons viņu izraudzījās, kā ASV viceprezidentu. 1968. gadā bija Demokrātu partijas kandidāts ASV prezidenta amatam, bet zaudēja Ričardam Niksonam. 1978. gadā nomira no urīnpūsļa vēža.

## Ārējās saites

* Kongresa profils
Džordžs Makgoverns

**Džordžs Stenlijs Makgoverns** (; dzimis , miris ) bija amerikāņu politiķis, bijušais Dienviddakotas senators. Viņš bija Demokrātiskās partijas kandidāts 1972. gada ASV prezidenta vēlēšanās. Cīņā par prezidenta krēslu viņš zaudēja Republikāniskās partijas pārstāvim Ričardam Niksonam. Otrajā pasaules karā Makgoverns dienēja ASV gaisa spēkos.

## Atsauces
Amfisorusi

**Amfisorusi** (*Amphisorus*) ir bentisku foraminiferu ģints miliolīdu kārtā. Šo ģinti 1839. gadā aprakstīja vācu dabaspētnieks Kristiāns Gotfrīds Ērenbergs. Ģeohronoloģiski marginoporas ir zināmas no miocēna līdz mūsdienām. Izplatītas Indijas, Klusajā un  Atlantijas okeānā, kā arī Karību reģionā. Marginoporas veido endosimbiozi ar dinoflagellatēm (*[[Symbiodinium]]*).

## Apraksts
Čaula ir liela, diskveidīga, divpusēji izliekta ar sabiezinātām malām. Makrosfēriskās čaulas dīgļkamera un fleksostils veido pusi apgrieziena, un aiz tā seko liela sekundārā kamera ar daudzām porām. Vēlākās kameras ir gredzenveidīgas un ir sadalītas ar septulām. Mikrosfēriskā peneroplīdu stadijas čaula sākuma posmā ir ar apmēram sešām nesadalītām kamerām un līdz desmit papildus spirāliskajām kamerām, kas sadalītas ar septulām. Tālāk veidojas gredzenveida kameras, kuru septulas, rindojoties, veido sānu kameras, atstājot lielu gredzenveida eju centrālajā plaknē, kuru nešķērso sānu septulas. Krusteniski slīpu stolonu sistēma savieno blakusesošās kameras. Čaulas sieniņas ir no kaļķa, neperforētas un caurspīdīgas. Atvere sastāv no daudzām porām pa malas perimetru, veidojot divas rindas. Papildus poras makrosfēriskajai čaulai centrālajā plaknē savienojas ar centrālo gredzenveida eju. Mikrosfēriskai  čaulai šīs poras ir garenākas un neregulārākas.

## Sistemātika
Ģints dalījums sugās:
* Ģints: **Amphisorus** Ehrenberg, 1839
:* Suga: *[[Amphisorus hemprichii]]* Ehrenberg, 1839
:* Suga: *[[Amphisorus kudakajimensis]]* (Gudmundsson, 1994)
:* Suga: *[[Amphisorus sauronesensis]]* Lee, Burnham & Cevasco, 2004

## Atsauces
H.A. Brieger

**SIA ''H.A.Brieger*** (agrākie nosaukumi *Instruments*, *Dzintars Production*) ir [[Latvija]]s uzņēmums, kas nodarbojas ar [[kosmētika]]s ražošanu. Tas ir dibināts 2006. gadā kā SIA [[Daugavpils Lokomotīvju Remonta Rūpnīca]] (DLRR) meitas uzņēmums, un 2020. gadā tas pārņēma maksātnespējīgās AS "[[Dzintars (uzņēmums)|Dzintars]]" ražošanu. Uzņēmuma īpašnieki ir Igaunijā reģistrētā *AS SKINEST GRUPP* meitas uzņēmums SIA *Skinest Asset Management* (67 %, patiesais labuma guvējs ir [[Oļegs Osinovskis]]) un SIA *ASKO R* (33 %, patiesā labuma guvēja ir Anastasija Udalova).

== Vēsture ==
2006. gada 20. decembrī Daugavpils Lokomotīvju Remonta Rūpnīca dibināja meitas uzņēmumu SIA "Instruments". 2007. gadā tā apgrozījums bija 189,13 tūkstošo eiro, bet pēc tam saimnieciskā darbība nenotika.

2020. gada augustā DLRR meitas uzņēmums SIA *Ritrem* eiro nopirka maksātnespējīgā kosmētikas ražotāja "[[Dzintars (uzņēmums)|Dzintars]]" aktīvus (ēkas Rīgā, [[Mālu iela (Rīga)|Mālu ielā]] 30, ražošanas iekārtas, transportlīdzekļus, mēbeles, biroja tehniku un 87 preču zīmes). Ražošanu "Dzintars" rūpnīcā plānoja atsākt SIA "Instruments".
7. oktobrī SIA "Instruments" nosaukums tika mainīts uz *'SIA *Dzintars Production***, un par tā valdes locekli kļuva Anastasija Udalova. Udalova bija arī DLRR padomes locekle, agrāk viņa bijusi VAS "[[Latvijas autoceļu uzturētājs]]" un SIA "DVEAN" valdes locekle.
Novembra sākumā par 32,43 % ''Dzintars Production'' kapitāldaļu turētāju kļuva SIA ''Asko R'', kas piederēja Anastasijai Udalovai.
2021. gada 8. janvārī SIA ''Dzintars Production'' tika pārdēvēts par **SIA *H.A.Brieger**', vienlaikus dibinot SIA *H.A.Brieger* filiāli *Dzintars Production*. Martā tika izlaista pirmā produkcija un izveidots interneta veikals.
2021. gada 24. septembrī SIA *H.A.Brieger* 67,00 % kapitāldaļu no AS "Daugavpils Lokomotīvju Remonta Rūpnīca" pārņēma Igaunijā reģistrētā *AS SKINEST GRUPP* meitas uzņēmums SIA *Skinest Asset Management''. Tā patiesais labuma guvējs, Igaunijas uzņēmējs Oļegs Osinovskis ir A. Udalovas dzīvesbiedrs.

## Atsauces

## Ārējās saites
* Dzintars
Orbitolīti

**Orbitolīti** (*Orbitolites*) ir izmirusi bentisku foraminiferu ģints miliolīdu kārtā. Šo ģinti 1801. gadā aprakstīja franču dabaspētnieks Žans Batists Lamarks. Ģeohronoloģiski orbitolīti ir zināmi no apakšējā līdz vidējam eocēnam. Šīs ģints pārakmeņojumi ir atrasti Francijā, Spānijā, Itālijā, Ēģiptē u.c.

## Apraksts
Čaula ir liela, diskveidīga, nedaudz ieliekta. Liela dīgļkamera un sekundārā kamera veido uzpūstu nukleokonhu. Vēlākās gredzenveida kameras ir sadalītas daudzās sīkās kamerās, kas virknējas secīgos ciklos. Viena cikla kameras savā starpā nav savienotas, bet secīgo ciklu kameras ir savienotas ar krusteniski slīpu stolonu sistēmu. Gredzenveida kameras ir mazāk izteiktas vēlākajās stadijās, un ir sadalītas ar biezām slīpām sieniņām. Atvere sastāv no daudzām apaļām porām, kas izvietotas nelīdzenās rindās gar ārējo malu.

## Sistemātika
Ģints dalījums sugās:

* Ģints: † **Orbitolites** Lamarck, 1801
:* Suga: † *Orbitolites angulata* Catullo, 1857
:* Suga: † *Orbitolites annulatus* Hofker, 1952
:* Suga: † *Orbitolites armoricensis* Lehmann, 1961
:* Suga: † *Orbitolites bellatulus* Zhang, 1988
:* Suga: † *Orbitolites bellus* Zhang, 1988
:* Suga: † *Orbitolites biplanus* Lehmann, 1962
:* Suga: † *Orbitolites carpenteri* Smout, 1963
:* Suga: † *Orbitolites cassianicus* Schauroth, 1855
:* Suga: † *Orbitolites chartacea* Des Moulins, 1864
:* Suga: † *Orbitolites circumvulvata* Gümbel, 1872
:* Suga: † *Orbitolites complanatus* Lamarck, 1801
:* Suga: † *Orbitolites convexoconvexa* Catullo, 1857
:* Suga: † *Orbitolites coscinodiscus* Wood, 1844



(†) - izmirušu organismu grupa. 

## Atsauces
Numulītu dzimta

**Numulītu dzimta** (*Nummulitidae*) ir foraminīferu dzimta rotaliīdu kārtā. Dzimtu 1827. gadā izveidoja franču zoologs Anrī Blenvils. Ģeohronoloģiski numulīti ir zināmi no paleocēna (varbūt pat no augškrīta) līdz mūsdienām. Šajā grupā ir sastpamas lielākās foraminīferu formas, kas diametrā var sasniegt 16 centimetrus. Numulītu ziedu laiki bija paleogēnā, bet līdz mūsdienām ir izdzīvojušas dažas sugas.

## Apraksts
Čaula divpusēji simetriska, planispirāla vai diskveidīga, sastāv no tinumu virknes, kas ar septām sadalītas daudzās kamerās. Tinumi ir involūti un evolūti, agrīnajās augšanas stadijās lielākoties involūti. Kamaras parasti izvietotas spirāliski, retos gadījumos koncentriski. Čaulas neperforētie elementi  (septas, stabiņi, granulas) satur sarežģītu smalku kanālu sistēmu.

## Sistemātika
Numulītu virsdzimtas dalījums apaklasēs un kārtās::
*dzimta: **Nummulitidae** Blainville, 1827
:*ģints: † *[[Aegyptoclypeus]]* Boukhary, Abul-Nasr & Al Menoufy, 2013
:*ģints: † *[[Arxina]]* Boukhary, Hussein & Al-Sayigh, 2012
:*ģints: † *[[Bassiounina]]* Boukhary, 1998
:*ģints: † *[[Blondeauina]]* Boukhary, Abdelghany & Hussein-Kamel, 2010
:*ģints: † *[[Bozorgniella]]* Rahaghi, 1973
:*ģints: † *[[Caudrina]]* Haynes, Racey & Whittaker, 2010
:*ģints: *[[Cycloclypeus]]* W.B. Carpenter, 1856
:*ģints: † *[[Decrouezina]]* Boukhary, 1994
:*ģints: † *[[Doncieuxina]]* Boukhary, Al Menoufy & Höntzsch, 2013
:*ģints: † *[[Hanschaubiana]]* Boukhary, Hussein-Kamel & Abd El Naby, 2013
:*ģints: *[[Heterocyclina]]* Hottinger, 1977
:*ģints: *[[Heterostegina]]* d'Orbigny, 1826
:*ģints: † *[[Nemkovites]]* Ashurov, 1990
:*ģints: † *[[Neonummulites]]* Mukhopadhyay, 2017
:*ģints: *[[Nummulites]]* Lamarck, 1801
:*ģints: *[[Operculina]]* d'Orbigny, 1826
:*ģints: *[[Operculinella]]* Yabe, 1918
:*ģints: *[[Palaeonummulites]]* Schubert, 1908
:*ģints: *[[Planoperculina]]* Hottinger, 1977
:*ģints: *[[Planostegina]]* Banner & Hodgkinson, 1991
:*ģints: † *[[Qatarstegina]]* Boukhary, Hewaidy & Al-Hitmi, 1996
:*ģints: † *[[Radiocycloclypeus]]* Tan, 1932
:*ģints: † *[[Ranikothalia]]* Caudri, 1944
:*ģints: † *[[Ruetimeyerina]]* Boukhary, Abul-Nasr & Shreif, 2016
:*ģints: † *[[Spiroclypeus]]* Douvillé, 1905
:*ģints: † *[[Tambareauella]]* Boukhary & Abd El Naby, 2019
:*ģints: † *[[Tansinhokella]]* Banner & Hodgkinson, 1991

(†) - izmirušu organismu grupa. 

## Atsauces
Numulīti

**Numulīti** (*Nummulites*, no lat. *nummulus* — "monēta") ir izmirusi foraminīferu ģints rotaliīdu kārtā. Ģinti 1801. gadā aprakstīja franču dabaspētnieks Žans Batists Lamarks. Ģeohronoloģiski numulīti dzīvoja paleogēna periodā, bet iespējams arī augškrītā. Šajā grupā ir sastopamas lielākās foraminīferu formas, kas diametrā var sasniegt 16 centimetrus.

## Apraksts
Čaula liela (1 līdz 16 cm), planispirāla (sīkajām formām) vai diskveidīga (lielām formām), dažādā pakāpē uzpūsta čaulas centrālajā daļā. Vijumi un kameru dobumi involūti. Daudzskaitlīgie spiraliskie vijumi ir sadalīti ar septām vienkāršās kamerās. Septas parasti lokveidīgi izliektas, retos gadījumos taisnas. Uz vijumu virsmas septu piestiprināšanās vietā veidojas taisnas vai izlocītas šuvjveida vai ribveida līnijas, sauktas par septu pēdām. Pēc septu pēdu formas izšķir trīs numulītu grupas: a) ar radiālām septu pēdām, b) ar meandrveidīgām, c) ar sietveidīgām. Pēc kameru formas tiek izdalītas tīs numulītu pamatgrupas: a) ar operkuliveidīgam kamerām, b) ar asilinveidīgām, c) ar numulītveidīgam. Dažiem numulītiem ir  iekšējais skelets stabiņu veidā, kas uz čaulas virsmas nobeidzas kā izcilnīši-granulas, kas izvietojas haotiski vai spirāliski. 

## Sistemātika
Numulītu ģintī ir virs 600 sugām, kuras var iedalīt sešās apakšģintīs. Numulītu dalījums apakšģintīs::
:*ģints: † **Nummulites** Lamarck, 1801
::*apakšģints: † *[[Nummulites (Guembelia)]]* Prever, in Chelussi, 1903
::*apakšģints: † *[[Nummulites (Nummulites)]]* Lamarck, 1801
::*apakšģints: † *[[Nummulites (Assilina)]]* Reuss, 1862
::*apakšģints: † *[[Nummulites (Bruguieria)]]* Prever, 1905
::*apakšģints: † *[[Nummulites (Laharpeia)]]* Prever, 1904
::*apakšģints: † *[[Nummulites (Nummulina)]]* Heilprin, 1882
::*apakšģints: † *[[Nummulites (Operculinoides)]]* Cizancourt, 1948
::*apakšģints: † *[[Nummulites (Paronaea)]]* Prever, 1903

(†) - izmirušu organismu grupa. 

## Atsauces

## Ārējās saites
Rizārijas

**Rizārijas** (*Rhizaria*) ir liela vienšūņu un koloniālu eikariotu grupa. Šīs grupas pārstāvjiem ir raksturīgas dažāda veida pseidopodijas (māņkājiņas): vienkāršas, sazarotas vai sietveidīgas. Mitohondriji ir ar cauruļveida kristām. Starp rizārijām ir gan heterotrofi, gan arī fotosintezējoši organismi.

## Sistemātika
Kopā ar stramenopilām un alveolātām rizārijas apvieno kladā SAR (*Stramenopiles + Alveolata + Rhizaria*).

Dažādos variantos pētnieki rizārijas ieskaita taksonos ne zemāk par apakštipu: no infravalsts līdz impērijai, vai arī vispār nepiešķir taksona rangu.

### Klasifikācija
Rizāriju klasifikācija pašlaik vēl nav pilnībā izveidota, no 2019. gada taksons iekļauj šādus tipus un kladas:

:* *[[Cercozoa]]* Cavalier-Smith, 1998 emend. Cavalier-Smith, 2018 — cerkozojas
:* *[[Endomyxa]]* Cavalier-Smith, 2002 emend. Bass & Berney in Adl et al. 2019
::* *[[Ascetosporea]]* Sprague, 1979 emend. Cavalier-Smith, 2009
::* *[[Phytomyxea]]* Engler & Prantl, 1897
::* *[[Vampyrellida]]* West 1901, emend. Hess et al., 2012
::* ģints *incertae sedis*: *[[Filoreta]]* Bass & Cavalier-Smith, 2009 и Gromia Dujardin, 1835
:* *[[Retaria]]* Cavalier-Smith, 2002
::* *[[Foraminifera]]* d’Orbigny, 1826 — foraminīferas
::* *[[Radiolaria]]* Müller, 1858 sensu Adl et al., 2005 — radiolārijas jeb starītes
:* kladas *incertae sedis*
::* *[[Aquavolonida]]* Bass & Berney, 2018
::* *[[Gymnosphaerida]]* Poche, 1913 emend. Mikrjukov, 2000 — gimnosferīdās saulenītes
::* *[[Tremulida]]* Howe et al., 2011